அவன் தங்கும் சில நாட்கள் அவனுடன் கழிக்கலாம். இந்தப் பகுதியிலுள்ள சில இடங்களுக்கு அழைத்துச் செல்லலாம். திருப்பத்தூருக்கு மிகவும் அருகில் இருப்பது குன்றக்குடி முருகன் கோவிலும் பிள்ளையார்பட்டி விநாயகர் கோவிலும்தான். பின்பு காரைக்குடியும் மதுரையும் செல்லலாம். மதுரையில் மீனாட்சி அம்மன் கோவில் பார்க்கலாம். நான்கூட அதை சரியாகப் பார்த்ததில்லை. நான் அங்கே வழிபட செல்லவில்லையென்றாலும் அதன் கலையழகைக் கண்டு இரசிக்கச் செல்லலாம். தமிழகத்தின் கோவில்கள் நம்முடைய வரலாற்றையும், கட்டிடக் கலையையும், சிற்பக் கலையையும் கூறும் சின்னங்களாகத் திகழ்கின்றன.